బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ధనిక దేశాల్లో అమెరికా టాప్.. మరి భారత్‌!
అఫ్రేసియా బ్యాంక్ గ్లోబల్ వెల్త్ మైగ్రేషన్ రివ్యూ ప్రకారం.. ప్రపంచంలోని అత్యంత సంపన్న దేశాల జాబితాలో అమెరికా 62,584 బిలియన్ డాలర్ల సంపదతో మరోసారి అగ్రస్థానం కైవసం చేసుకుంది.
TNN | Updated:
May 20, 2018, 06:50PM IST
ధనిక దేశాల్లో అమెరికా టాప్.. మరి భారత్‌!
అఫ్రేసియా బ్యాంక్ గ్లోబల్ వెల్త్ మైగ్రేషన్ రివ్యూ ప్రకారం.. ప్రపంచంలోని అత్యంత సంపన్న దేశాల జాబితాలో అమెరికా 62,584 బిలియన్ డాలర్ల సంపదతో మరోసారి అగ్రస్థానం కైవసం చేసుకుంది. ఈ జాబితాలో భారత్ 8,230 బిలియన్‌ డాలర్ల సంపదతో 6వ స్థానంలో నిలిచింది. అమెరికా తర్వాత స్థానంలో చైనా (24,803 బి.డా), జపాన్ (19,522 బి.డా.) వరుసగా రెండు, మూడు స్థానాల్లో నిలిచాయి. ఆయా దేశాల్లోని ప్రతి వ్యక్తి సంపదను పరిగణనలోకి తీసుకుని నివేదికను రూపొందించారు.
ఇందులో ప్రతి దేశంలోని అందరి ఆస్తులన్నింటిని (స్థిరాస్తి, నగదు, ఈక్వెటీలు, వ్యాపారాలు) సంపదగా లెక్కించినట్లు నివేదిక వెల్లడించింది. కానీ, ప్రభుత్వ ఆస్తులను మాత్రం తమ గణాంకాల్లో లెక్కించలేదని స్పష్టం చేసింది. అత్యధిక జనాభా కలిగిన అతిపెద్ద దేశాలకు ఎంతో ప్రయోజనం చేకూరుతుందని వెల్లడించింది.
సంపన్న దేశాల జాబితాలో 'టాప్-10' ఇవే..
సంపద సృష్టికి అనేక అంశాలు దోహద పడ్డాయని అఫ్రేషియా బ్యాంకు వెల్లడించింది. పదేళ్ల సంపద వృద్ధి గణాంకాలను పరిగణనలోకి తీసుకోగా, వ్యాపారాలు పెరగడం, చక్కని విద్యావ్యవస్థ, ఐటీ రంగంలో అభివృద్ధి, ఔట్‌ సోర్సింగ్‌, స్థిరాస్తి, హెల్త్‌కేర్‌, మీడియా రంగాల్లో 200శాతం వృద్ధిని నమోదు చేసినట్లు నివేదిక వెల్లడించింది.
రానున్న దశాబ్ధకాలంలో చైనా 2027 నాటికి మొత్తం 69,449 బిలియన్ల వరకు సంపద గణనీయమైన పెరుగనుందని, అలాగే అమెరికా కూడా మొత్తంగా 75,101 బిలియన్ల వరకు సంపద వృద్ధిరేటు ఉంటుందని అంచనా వేస్తున్నట్టు తెలిపింది. వచ్చే 10ఏళ్లలో సంపదలో జర్మనీని భారత్‌ అధిగమించే అవకాశం ఉందని పేర్కొంది. ఇక ప్రపంచ సంపద మరో 50శాతం పెరుగనుందని అంచనా వేసింది. వేగంగా అభివృద్ధి చెందుతున్న దేశాల మార్కెట్ల జాబితాలో శ్రీలంక, భారత్‌, వియత్నాం, చైనా, మారిషస్‌ ఉన్నట్లు నివేదిక వెల్లడించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.